Medisinalvaredepotet

Medisinalvaredepotet ble opprettet ved Regjeringskommisjonens brev datert 29. april 1808. Opprettelsen forberedte et eget medisinalvaredepot i Norge. Selve depotet ble grunnlagt ved Regjeringskommisjonens plakat av 1. mars 1809, og et styre, kommisjonen for medisinalvaredepotet, ble oppnevnt. Depotet ble nedlagt i 1815, avviklingsperioden varte til 1819.

Medisinalvaredepotet var et statlig sentrallager for medisiner som kommisjonen solgte videre etter søknad fra apotekene. Oppgaven var å regulere markedet ved å sikre forsyning av medisiner og å rasjonere dem. Apotekerne måtte opplyse om egne beholdninger.

Arkivet etter medisinalvaredepotet finnes på Riksarkivet.

 Eksterne lenker 
 Medisinalvaredepotet på Arkivportalen

Kategori:Tidligere norske statlige myndigheter
Kategori:Helsemyndigheter
Kategori:Etableringer i 1809
Kategori:Opphør i 1815